आदर्श संगीत महाविद्यालय कराएगा संभागीय लता मंगेश्कर सुगम संगीत स्पर्धा
मप्र शासन के संस्कृति विभाग द्वारा आयोजित संभागीय लता मंगेश्कर सुगम संगीत प्रतियोगिता के लिए शहर के आदर्श संगीत महाविद्यालय को आयोजक नियुक्त किया गया है। कॉलेज के प्राचार्य संभागीय आयोजक नवल कुमार स्वर्णकार ने बताया कि लता मंगेश्कर सुगम संगीत प्रतियोगिता दो आयुवर्ग समूह वर्ग 8 से 15 वर्ष एवं 15 से 25 वर्ष में आयोजित होगी। प्रतियोगिता संबंधी आवेदन-पत्र आदर्श संगीत महाविद्यालय कार्यालय में दोपहर 1 बजे से रात 8 बजे तक प्राप्त किए जा सकेंगे। आवेदन जमा करने की अंतिम तिथि 16 मार्च की शाम 5 बजे तक है। क्षेत्रीय स्पर्धा में दोनों आयुवर्गो के लिए पृथक-पृथक प्रथम द्वितीय तृतीय स्थान प्राप्त करने पर क्रमश 1000, 700 एवं 500 रुपए पुस्कार के रूप में दिए जाएंगे। किसी भी स्थिति में एक श्रेणी का पुरस्कार दो प्रतियोगियों में नहीं बटेगा। प्रतियोगिता से संबंधित सभी जानकारी आदर्श संगीत महाविद्यालय ली जा सकेगी।
hin_Deva hin_Deva